IMISLab/GreekWikipedia huggingface dataset:
Καλαντέρι Αχαΐας

Το Καλαντέρι είναι μικρός πεδινός οικισμός του Νομού Αχαΐας, αποτελεί τμήμα της Τοπικής Κοινότητας Ελίκης, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.

 Πρόκειται για σχετικά καινούριο οικισμό καθότι αναγνωρίστηκε ως τέτοιος στις 14/03/1971, όταν και υπήχθη στην τότε Κοινότητα Ελίκης. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Διακοπτού ως τμήμα του πρώην Δημοτικού διαμερίσματος Ελίκης. Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Καλαντερίου Αχαΐας. eetaa.gr. Ανακτήθηκε: 10/07/2018. Ε.Ε.Τ.Α.Α. - Διοικητικές μεταβολές Κοινότητας Ελίκης Αχαΐας. eetaa.gr. Ανακτήθηκε: 10/07/2018.
Αγία Βαρβάρα Λέσβου

Η Αγία Βαρβάρα είναι οικισμός της Λέσβου. Διοικητικά υπάγεται στην τοπική κοινότητα Πλαγιάς, της δημοτικής ενότητας (πρώην δήμου) Πλωμαρίου, του δήμου Μυτιλήνης, της περιφερειακής ενότητας (τέως νομού) Λέσβου, στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.

 Η Αγία Βαρβάρα είναι παράλιος οικισμός στο νότιο τμήμα της Λέσβου. Βρίσκεται ανατολικά του Πλωμαρίου, σε μέσο σταθμικό υψόμετρο 5. Απέχει περίπου 38 χλμ. ΝΔ. της Μυτιλήνης. Ο οικισμός αναγνωρίστηκε το 1981 και προσαρτήθηκε στην κοινότητα Πλαγιάς της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Πλαγιάς και προσαρτήθηκε στον δήμο Πλωμαρίου. Με το ΦΕΚ 87Α - 07/06/2010 αποσπάστηκε από τον δήμο Πλωμαρίου και προσαρτήθηκε στον δήμο Λέσβου. Με το ΦΕΚ 43Α - 09/03/2019 αποσπάστηκε από τον δήμο Λέσβου και προσαρτήθηκε στον δήμο Μυτιλήνης. Η φερώνυμη παραλία του οικισμού Εγκυκλοπαίδεια Πάπυρος Λαρούς Μπριτάνικα, εκδ. 2006 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr
Σον Ντρόβερ

Ο Σον Ντρόβερ (αγγλ. Shawn Drover, 5 Μαΐου 1966) είναι Καναδός ντράμερ της heavy και thrash metal μουσικής σκηνής, ο οποίος είναι γνωστός για τη συμμετοχή του στους Megadeth από το 2004 και έπειτα, ενώ ήταν ιδρυτικό μέλος του power metal συγκροτήματος Eidolon.

 Ο Ντρόβερ γεννήθηκε στο Μόντρεαλ του Καναδά τον Μάιο του 1966 και ξεκίνησε να παίζει τύμπανα σε εφηβική ηλικία. Η πρώτη του επαγγελματική εμπειρία έγινε όταν περιόδευσε ζωντανά με τους Infernäl Mäjesty, το 1988. Το 1993 δημιούργησε τους Eidolon μαζί με τον κιθαρίστα αδελφό του, Γκλεν Ντρόβερ και τον μπάσιστα Τζον Τέμπεστ. Το συγκρότημα υπέγραψε στην Metal Blade Records και κυκλοφόρησε το ντέμο "The Blue Tape" το 1994, πριν κυκλοφορήσουν το ντεμπούτο τους με τίτλο "Zero Hour", με τον μπασίστα Κρις Μπέιλι, τον κιθαρίστα Σλαβ Σίμανιτς και τον τραγουδιστή Μπράιαν Σούλαρντ. Ακολούθησε το "Seven Spirits" το 1997, με τον Γκλεν Ντρόβερ να αναλαμβάνει όλες τις κιθάρες του άλμπουμ, ενώ το 2000 κυκλοφόρησαν το "Nightmare World" με τον μπασίστα Άντριαν Ρόμπισοντ. Με την ίδια σύνθεση ηχογράφησαν το "Hallowed Apparition" το 2001, ενώ ένα χρόνο αργότερα ο Πατ Μάλοκ ανέλαβε τα φωνητικά και κυκλοφόρησαν το "Coma Nation". Ακολούθησε το "Apostles of Defiance" το 2003, πριν ο Σον Ντρόβερ αντικαταστήσει τον Νικ Μένζα στους Megadeth για την περιοδεία "Blackmail The Universe Tour". Πρώτος δίσκος του συγκροτήματος με το Ντρόβερ στη σύνθεση τους ήταν το "United Abominations" του 2007, το οποίο ανέβηκε στο αμερικάνικο Top-10, όπως και τα "Endgame" (2009) και "Super Collider" (2013), ενώ το "TH1RT3EN" έφθασε στο # 11. Ποιοτικά, από το 2004 επήλθε η αναγέννηση του συγκροτήματος, με το Ντρόβερ να προσδίδει δυναμική στο ρυθμικό τομέα σε συνεργασία με τον μπασίστα Τζέιμς Λομέντζο αρχικά, και τον Ντέιβ Έλεφσον στη συνέχεια. Ο Ντρόβερ εκτός από τύμπανα παίζει και κιθάρα, έχοντας αλλάξει θέση με τον αδελφό του για το κομμάτι "Peace Sells" κατά καιρούς. Είναι αριστερόχειρας, αλλά για ορισμένες τεχνικές χρησιμοποιεί ως βασικό το δεξί του χέρι. Διαμένει μόνιμα στην Ατλάντα με τη σύζυγο του Τζόντι, την κόρη του Αλέξα και τον γιο του Ράιαν. Το 2010, σε ηλικία 44 ετών γεννήθηκε ο εγγονός του, Μπράξτον. EIDOLON BIOGRAPHY - Sing365 Lyrics Profiles | Megadeth.com Shawn Drover - Encyclopaedia Metallum: The Metal Archives Shawn Drover | Credits | AllMusic Fact Case, Shawn Drover Επίσημη ιστοσελίδα των Megadeth
Φαϊζάλ Νασίμ

Ο Φαϊζάλ Νασίμ (Faisal Naseem, 20 Ιουλίου 1973-) είναι πολιτικός από τις Μαλδίβες και αντιπρόεδρος της χώρας του από τις 17 Νοεμβρίου 2018, οπότε διαδέχθηκε τον Αμπντάλα Τζιχάντ. Πριν την εκλογή του στο αξίωμα, ο Νασίμ υπηρέτησε επί πολλά χρόνια στις κοινωνικές υπηρεσίες και ιδιαίτερα στον τομέα του τουρισμού.

 Ο Νασίμ γεννήθηκε στον τομέα Φουνααντού των Μαλδίβων, στη Νήσο Φουβαφμούλαχ (Fuvahmulah). Το 1986, σε ηλικία 12 ετών, άρχισε να ασχολείται με τις κοινωνικές υπηρεσίες. Ολοκλήρωσε τις ανώτερες σπουδές του στο Ηνωμένο Βασίλειο, αποκτώντας πτυχίο μπάτσελορ στον τομέα της Διοίκησης Φιλοξενίας και Τουρισμού από το Πανεπιστήμιο του Μπέρμινγκχαμ, και Μάστερ στη Διοίκηση Επιχειρήσεων από το Μητροπολιτικό Πανεπιστήμιο του Κάρντιφ. Προτού ακόμα σπουδάσει στην Αγγλία, εργάστηκε στις κοινωνικές υπηρεσίες. Το 1999 τιμήθηκε με το Εθνικό Βραβείο νέων για την κοινωνική προσφορά του και το 2015 με το ειδικό βραβείο αναγνώρισης. Το 2014 ορίστηκε πρεσβευτής για θέματα αναπηρίας. Ο Νασίμ ασχολήθηκε για πρώτη φορά με τα πολιτικά το 2004, και έγινε μέλος της δημοτικής περιφέρειας της Φουβαχμούλαχ κατά το διάστημα της σύνταξης ενός νέου Συντάγματος το 2004 - 2008. Μετά την επιτυχημένη ολοκλήρωση του συντάγματος, έμεινε μακριά από την πολιτική επί πενταετία. Επανήλθε στο Κοινοβούλιο το 2014, υπηρετώντας ως βουλευτής της Καασίντου, στην ατόλη Κααφού.. Στις 13 Ιουλίου 2018 ο Νασίμ επιλέχθηκε ως ο υποψήφιος αντιπρόεδρος για τον προεδρικό υποψήφιο Ιμπραΐμ Μοχάμετ Σολίχ, στις προεδρικές εκλογές του 2018. Στις εκλογές εκείνες, ο Σολίχ εξελέγη πρόεδρος με ποσοστό 58% των ψήφων. Συνακόλουθα, ο Σολίχ ορκίστηκε πρόεδρος και ο Νασίμ αντιπρόεδρος των Μαλδίβων, τον Νοέμβριο του 2018.
Simple Plan

Οι Simple Plan είναι καναδικό pop punk συγκρότημα από το Μόντρεαλ του Κεμπέκ. Το συγκρότημα έχει εκδώσει τέσσερα studio albums, τα No Pads, No Helmets...Just Balls (2002), Still Not Getting Any... (2004),Simple Plan (2008) και Get Your Heart On (2011), και άλλα δύο live albums, τα Live in Japan 2002 (2003) και MTV Hard Rock Live (2005). Αυτή την στιγμή το συγκρότημα ηχογραφεί το τρίτο του album. Είναι γνωστοί για τα τραγούδια No Love, Your Love is Just a Lie, Save You και Welcome to my Life.

 Οι Simple Plan ξεκίνησαν το 1995 με το σχηματισμό μιας μπάντας με όνομα "Reset" από τους σχολικούς φίλους Pierre Bouvier, Charles-André (Chuck) Comeau και Adrian White. Οι Reset συμμετείχαν σε tour στον Καναδά με μπάντες όπως οι MxPx, Ten Foot Pole, και Face to Face,με σκοπό να αποκτήσουν δημοσιότητα. Το πρώτο τους album:No Worries εκδόθηκε το 1997, και ο Comeau σύντομα άφησε την μπάντα για να πάει να σπουδάσει. Δύο χρόνια αργότερα ο Comeau συναντήθηκε με τούς σχολικούς του φίλους Jean-François (Jeff) Stinco και Sébastien (Seb) Lefebvre , οι οποίοι είχαν δικά τους ξεχωριστά συγκροτήματα,και αποφάσισαν από κοινού να δημιουργήσουν την μπάντα. Στο τέλος του 1999, ο Comeau kai o Bouvier συναντήθηκαν σε μια συναυλία του Sugar Ray, και ο Bouvier άφησε τους Reset για να μπει στην μπάντα του Comeau. Ο David Desrosiers (bassist) αντικατέστησε τον Bouvier στους Reset, αλλά όταν του ζητήθηκε να γίνει μέλος στην μπάντα του Comeau, μετά από έξι μήνες άφησε και αυτός τους Reset. Αυτό επέτρεψε στον Bouvier, που τραγουδούσε και συγχρόνως έπαιζε μπάσο, να συγκεντρωθεί μόνο στο τραγούδι. Η προέλευση του ονόματος του συγκροτήματος δεν είναι σαφής. Τα μέλη του έχουν δώσει διαφορετικές απαντήσεις σε αυτό το ερώτημα,συμπεριλαμβανομένου ότι το σκέφτηκαν από την συμπάθειά τους για την ταινία A Simple Plan, και ότι ο σχηματισμός αυτού του συγκροτήματος ήταν το εύκολό τους σχέδιο (Simple Plan) για να αποφύγουν να έχουν μια "πραγματική" δουλειά, και ότι το όνομα είχαν σχεδιάσει να είναι προσωρινό, αλλά ποτέ δεν σκέφτηκαν κάτι καλύτερο, και με τις εμφανίσεις να πλησιάζουν το συγκρότημα χρειαζόταν ένα όνομα. Επίσημη ιστοσελίδα
Televes

Η Televés είναι πολυεθνική εταιρεία αφιερωμένη στην έρευνα, τον σχεδιασμό, την κατασκευή και την εμπορία τηλεπικοινωνιακού εξοπλισμού. Η ειδικότητά της είναι η λήψη και η διανομή ραδιοτηλεοπτικών σημάτων.

 Η προέλευση της επιχείρησης συνδέεται με τη γέννηση της τηλεόρασης στην Ισπανία. Στην πραγματικότητα, η Televés γεννήθηκε το 1958 ως ένα μικρό εργαστήριο παραγωγής κεραιών. Οι ιδρυτές της ήταν ο Ρικάρντο Μπεσκάνσα και ο Αμαδόρ Μπέιρας. Τα κεντρικά γραφεία της εταιρείας βρίσκονται στο Σαντιάγο δε Κομποστέλα. Επί του παρόντος, η Televés είναι μια πολυεθνική ομάδα που συγκεντρώνει περίπου είκοσι εταιρείες. Το 2014 κατέγραψε πωλήσεις ύψους 150 εκατομμυρίων ευρώ, με 720 υπαλλήλους και επένδυση σε έρευνα και ανάπτυξη ύψους 6 εκατομμυρίων ευρώ. Από το 1995, αποτελεί μέρος της Digital Video Broadcasting, μιας διεθνούς κοινοπραξίας εταιρειών που προωθεί πρότυπα τεχνολογίας ψηφιακής τηλεόρασης.
Αρένα Περναμπούκο

Η Αρένα Περναμπούκο (πορτογαλ. Itaipava Arena Pernambuco) είναι ένα ποδοσφαιρικό γήπεδο στην πόλη Ρεσίφε της Βραζιλίας και είναι έδρα της Νάουτικο Καπιμπαρίμπε, ενώ φιλοξένησε αγώνες του Κυπέλλου Συνομοσπονδιών FIFA 2013 και του Παγκόσμιου Κυπέλλου Ποδοσφαίρου 2014.

 Η κατασκευή του γηπέδου άρχισε τον Αύγουστο του 2010, για να φιλοξενήσει το Μουντιάλ του 2014. Ολοκληρώθηκε τον Απρίλιο του 2013, ενώ τα εγκαίνια έγιναν στις 22 Μαΐου του ίδιου έτους με έναν φιλικό αγώνα ανάμεσα στην Νάουτικο και τη Σπόρτινγκ Λισαβόνας. Φιλοξένησε τρεις αγώνες του Κυπέλλου Συνομοσπονδιών FIFA 2013: τον αγώνα Ιταλία-Ιαπωνία για τον Όμιλο Α΄ (4-3) και τους αγώνες Ισπανία-Ουρουγουάη (2-1) και Ουρουγουάη-Ταϊτή (8-0) για τον Όμιλο Β΄. Επίσημη ιστοσελίδα www.odebrechtnacopa.com.br www.cidadedacopa.com.br Οδηγός Σταδίου
Μονή Κεράς Καρδιώτισσας

Το μοναστήρι της Κεράς Καρδιώτισσας είναι παλαιό και υπάγεται στην Κοινότητα Κεράς Πεδιάδος, σε υψόμετρο 630 μ. στο 49,6 χλμ. της κεντρικής αρτηρίας Ηρακλείου - Οροπεδίου Λασιθίου στους δυτικούς πρόποδες του υψώματος Καρφί, σε κοιλάδα κατάφυτη από δέντρα. Το 2011 πεγράφησαν 26 άτομα. Ο ναός είναι αφιερωμένος στο Γενέσιο της Θεοτόκου. Υπάγεται στην περιφέρεια της Ιεράς Μητροπόλεως Πέτρας και Χερρονήσου. Γιορτάζει στις 8 Σεπτεμβρίου.

 Δεν είναι εξακριβωμένο πότε ιδρύθηκε η Μονή. Από έγγραφα του κώδικα της μονής φαίνεται ότι αρχικά ήταν μετόχι της Μονής Αγκαράθου. Στη συνέχεια ανακαινίστηκε από τα αδέρφια Μαγγανάρη και έγινε σταυροπηγιακή. Η ονομασία της προέρχεται από την πολύ παλιά εικόνα της Παναγίας που είχε το όνομα αυτό. Η εικόνα εκλάπη από το μοναστήρι το 1498 από Έλληνα έμπορο και μεταφέρθηκε στο ναό του Αγίου Ματθαίου στην οδό Merulana στη Ρώμη. Το 1866 μεταφέρθηκε εκ νέου στο ναό του Αγίου Αλφόνσου, στον Εσκυλίνο Λόφο. Η σημερινή εικόνα της Παναγίας που βρίσκεται στο μοναστήρι αποτελεί αντίγραφο αυτής και ζωγραφίστηκε το 1735. Ακόμα και το αντίγραφο αυτής της εικόνας θεωρείται θαυματουργό. Το Ηράκλειον και ο νομός του. Ηράκλειο: Νομαρχία Ηρακλείου. 1971.
Γιώργος Χουρμουζιάδης

Ο Γιώργος Χουρμουζιάδης (26 Νοεμβρίου 1932-16 Οκτωβρίου 2013) ήταν Έλληνας καθηγητής αρχαιολογίας και αντιπρύτανης στο Αριστοτέλειο πανεπιστήμιο. Υπήρξε επίσης βουλευτής του ΚΚΕ. Ασχολήθηκε με την έρευνα της νεολιθικής περιόδου στην Ελλάδα, ανασκάπτοντας αρχαιολογικές θέσεις της Θεσσαλίας και της Μακεδονίας (Σέσκλο, Διμήνι, Δισπηλιό). Ήταν εκδότης των περιοδικών εκδόσεων Γόρδων και Ανθρωπολογικά. Ασχολήθηκε, επίσης, με θεωρητικά ζητήματα της αρχαιολογίας, όπως και της χρήσης της μαρξιστικής μεθοδολογίας στην αρχαιολογική έρευνα, επιδιώκοντας να «συσχετίζει το αντικείμενο της μελέτης με τον δρώντα άνθρωπο, ο οποίος έχει συγκεκριμένες διαστάσεις κοινωνικού, ιστορικού και παραγωγικού χαρακτήρα».

 Γεννημένος στη Θεσσαλονίκη ο Γιώργος Χουρμουζιάδης σπούδασε αρχαιολογία στη Φιλοσοφική Σχολή Αριστοτέλειου πανεπιστημίου. Μετά από μια περίοδο στη μέση εκπαίδευση το 1965 ορίστηκε έφορος αρχαιοτήτων της Θεσσαλίας, κάτι που του έδωσε την ευκαιρία να ασχοληθεί ανασκαφικά με τις προϊστορικές θέσεις της ευρύτερης περιοχής. Το 1973 αναγορεύτηκε διδάκτωρ της Φιλοσοφικής Σχολής του Αριστοτέλειου, για να εκλεχτεί μετά από οκτώ χρόνια 1981 καθηγητής της Προϊστορικής Αρχαιολογίας. Το 1985 διετέλεσε στο ίδιο πανεπιστήμιο αντιπρύτανης. Εξελέγη βουλευτής Α΄ Θεσσαλονίκης με το ΚΚΕ στις εκλογές του 2004. Δισπηλιό, Καπόν (2008) Ο γυρολόγος, Ερωδιός (2002) Τεστ κοπώσεως, Βάνιας (2001) Λόγια από χώμα, Νησίδες (1999) The Gold of the World, Καπόν (1997) Το χρυσάφι του κόσμου, Καπόν (1997) Αναλογίες, Βάνιας (1995) Το νεολιθικό Διμήνι, Βάνιας [κείμενα, επιμέλεια σειράς] (1993) Great Moments in Greek Archaeology, Καπόν (2007) Μεγάλες στιγμές της ελληνικής αρχαιολογίας, Καπόν (2007) Η ιστορία της ελληνικής πόλης, Ερμής (2004) Πρακτικά 1ου παγκοσμίου συνεδρίου τυπογραφίας και οπτικής επικοινωνίας, Εκδόσεις Πανεπιστημίου Μακεδονίας [εισήγηση] (2004) Οι χρήσεις της αρχαιότητας από το νέο ελληνισμό, Σχολή Μωραΐτη. Εταιρεία Σπουδών Νεοελληνικού Πολιτισμού και Γενικής Παιδείας [εισήγηση] (2002) Οι νεότερες εξελίξεις στην ελληνική λαογραφία, Βόλος [εισήγηση] (1998) Μαρξισμός μια επανεκτίμηση, Σχολή Μωραΐτη. Εταιρεία Σπουδών Νεοελληνικού Πολιτισμού και Γενικής Παιδείας [εισήγηση] (1997) Magnesia, Καπόν (1982) Greece through the Lens of Takis Tloupas, Καπόν [επιμέλεια] (2005) Η Ελλάδα του Τάκη Τλούπα, Καπόν [επιμέλεια] (2005) Δισπηλιό 7500 χρόνια μετά, University Studio Press [επιμέλεια] (2002) Κοκκινίδου, Δήμητρα, Η αρχαιολογία και η κοινωνική ταυτότητα του φύλου: προσεγγίσεις στην Αιγαιακή προϊστορία, Βάνιας [επιμέλεια σειράς] (1993)
Γαλατασαράι (καλαθοσφαίριση ανδρών)

Η Γαλατασαράι (τουρκικά: Galatasaray), γνωστή ως Galatasaray Doğa Sigorta λόγω της υφιστάμενης χορηγίας της από την Doğa Sigorta, είναι επαγγελματική ομάδα καλαθοσφαίρισης που εδρεύει στο προάστιο Ζεϊτίνμπουρνου της Κωνσταντινούπολης στην Τουρκία. Αποτελεί τμήμα του αθλητικού σωματείου Γαλατασαράι. Από το 2017 διεξάγει τους εντός έδρας αγώνες της στο Σινάν Ερντέμ το οποίο έχει χωρητικότητα για 16.457 θεατές. Η ομάδα αγωνίζεται στο Πρωτάθλημα Τουρκίας (Turkish Basketball Super League) και στο Μπάσκετμπολ Τσάμπιονς Λιγκ. Έχει κατακτήσει το Γιούροκαπ (Eurocup Basketball) το 2016.

 Η Γαλατασαράι εμπεριέχει στον τίτλο της την επωνυμία του εκάστοτε κύριου χορηγού της ομάδας. Galatasaray Cafe Crown (2005–2011) Galatasaray Medical Park (2011–2013) Galatasaray Liv Hospital (2013–2015) Galatasaray Odeabank (2015-2018) Galatasaray Doğa Sigorta: (2019–σήμερα) Μπάσκετμπολ Σούπερ ΛιγκΠρωταθλήτρια (16): 1947, 1948, 1949, 1950, 1953, 1955, 1956, 1960, 1963, 1964, 1966 1968–69, 1984–85, 1985–86, 1989–90, 2012–13 Δευτεραθλήτρια (3): 1986–87, 2010–11, 2013–14 Κύπελλο ΤουρκίαςΚυπελλούχος (3): 1969–70, 1971–72, 1994–95 Φιναλίστ (2): 1968–69, 2012–13 Σούπερ ΚαπΝικήτρια (2): 1985, 2011 Γιούροκαπ Νικήτρια (1): 2015–16 Τέταρτη (1): 2007–08 Ευρωλίγκα Προημιτελικά (1): 2013–14 Φάση των 16 (2): 2011–12, 2014–15 Επίσημος ιστότοπος
Βραβεία της Ένωσης Κριτικών Κινηματογράφου της Νέας Υόρκης 1948

Τα 14α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 28 Δεκεμβρίου 1948, απονεμήθηκαν στις 29 Ιανουαρίου 1949, τιμώντας την καλύτερη κινηματογραφική παραγωγή του 1948.

 Καλύτερη Ταινία Ο Θησαυρός της Σιέρα ΜάντρεΚαλύτερη Σκηνοθεσία Τζον Χιούστον - Ο Θησαυρός της Σιέρα ΜάντρεΚαλύτερος Α' Ανδρικός Ρόλος Λόρενς Ολίβιε - ΆμλετΚαλύτερος Α' Γυναικείος Ρόλος Ολίβια Ντε Χάβιλαντ - Ο λάκκος με τα φίδιαΚαλύτερη Ξενόγλωσση Ταινία Paisan (Paisà) Ο Επίσημος ιστότοπος
Internet Relay Chat

Για το IRC της Βικιπαίδειας, δείτε Βικιπαίδεια:IRCΤο Internet Relay Chat ή IRC αναφέρεται σε μια υπηρεσία συνδιάλεξης σε πραγματικό χρόνο μέσω Διαδικτύου. Η επικοινωνία γίνεται μέσω απλού κειμένου (plaintext). Δημιουργήθηκε ώστε να υπάρχει μια καλύτερη επικοινωνία ατόμων σε ομάδες – στο irc απαρτίζουν τα κανάλια- αλλά προσφέρει και επικοινωνία έναν με ένα. Το I.R.C. δημιουργήθηκε το 1988 από τον Jarkko Oikarinen, τότε φοιτητής σε Φιλανδέζικο πανεπιστήμιο, ο οποίος ήταν γνωστός στο chat με το ψευδώνυμο Wiz. To RFC 1459 (IRC Protocol) ορίζει τους κανόνες με τους οποίους γίνεται η επικοινωνία.

 Στην Ελλάδα το I.R.C. έγινε γνωστό στα μέσα της δεκαετίας του '90 οπότε άρχισε το Ίντερνετ να αναπτύσσεται στη χώρα μας. Ένας από τους πρώτους (αν όχι ο πρώτος) κατόχους IRC servers ήταν το GRnet (Greek IRC Network). Δημιουργήθηκε το 1995 από 8 άτομα με σκοπό να ενώσει όλους τους Έλληνες και συνεχίζει να υπάρχει μέχρι σήμερα. Το Ελληνικό chat του zougla.gr το οποίο παραμένει ανοιχτό μέχρι και σήμερα μέσω της ιστοσελίδας https://chat.zougla.gr Ένας από τους γνωστούς servers εκείνη την εποχή ήταν ο chat.groovy.gr του GroovyNet. Δημιουργήθηκε το 1997 για να επικοινωνούν οι συνδρομητές του GroovyNet αλλά έγινε γνωστός λόγω του ραδιοφωνικού σταθμού Jeronimo Groovy. Το κανάλι έπαψε να υπάρχει, όπως και ο σταθμός, το 2005. Επίσης αρκετά αργότερα δημιουργήθηκε και ο chat.mad.gr που ανήκει στο τηλεοπτικό μουσικό κανάλι MAD. Το δίκτυο από το 2011 περίπου και μετά, σταμάτησε να λειτουργεί. Αρκετά πολυσύχναστος ήταν ο server του in.gr ο οποίος βρισκόταν στη διεύθυνση chat.in.gr και ανήκε στον όμιλο Λαμπράκη. Και αυτό το chat έχει κλείσει πριν μερικά χρόνια. Ονομαστικά να αναφέρουμε και άλλους servers που υπήρχαν εκείνη την εποχή. irc.kerveros.gr του Kerveros ISP (πρώην πάροχος Διαδικτύου), flash.ircnet.gr του IRC-net Team, irc.nostos.gr του Συμβουλίου Απόδημου Ελληνισμού, chat.hol.gr της ΗΟL. Ένας από τους πιο γνωστούς κατόχους servers παγκοσμίως είναι η DALnet η οποία αριθμεί 30.000 άτομα ταυτόχρονα συνδεδεμένα σε 18.000 κανάλια και 40 περίπου servers. Mirc XChat Διαδικτυακό ρομπότ πελάτης-εξυπηρετητής RFCsRFC 1459 ΠρογράμματαMirc - IRC client με γραφικά (Windows) Colloquy Αρχειοθετήθηκε 2011-02-23 στο Wayback Machine. - client με χρήση πολλών πρωτοκόλλων επικοινωνίας (Mac) XChat — IRC client με γραφικά (Linux) BitchX Αρχειοθετήθηκε 2013-02-02 στο Wayback Machine. — IRC client χωρίς γραφικά για κονσόλα (Linux) Chatzilla - πρόσθετο του Mozilla Konversation - IRC client χωρίς γραφικά (Linux) για περιβάλλον KDE Pidgin - Εύκολος στη χρήση client για chat με χρήση πολλών πρωτοκόλλων επικοινωνίας
Περιοχή Λουντέουα

Η Περιοχή Λουντέουα (Αγγλικά: Ludewa District, Σουαχίλι: Wilaya ya Ludewa), είναι μια από τις έξη περιοχές στην Περιφέρεια Ντζόμπε (Njombe Region) στην Τανζανία. Πριν από το 2012, η περιοχή ήταν μια από τις επτά περιοχές στην Περιφέρεια Ιρίνγκα (Iringa Region). Η περιφέρεια συνορεύει βόρεια με την Αγροτική Περιοχή Ντζόμπε (Njombe Rural District) και την Περιοχή Μακέτε (Makete District), νοτιοανατολικά με την Περιφέρεια Ρουβούμα (Ruvuma Region) και στα νοτιοδυτικά από το Μαλάουι κατά μήκος της Λίμνης Νυάσα (Lake Malawi/Lake Nyasa). Η πόλη Λουντέουα (Ludewa), είναι η διοικητική έδρα της περιοχής. Κατά το 2002, σύμφωνα με την Εθνική Απογραφή στην Τανζανία, ο πληθυσμός στην Επαρχία Λουντέουα (Ludewa District), ήταν 128.155 άτομα.

 Η Περιοχή Λουντέουα (Ludewa District), κατοικείται κυρίως από τρεις φυλές, τους: Κίσι (Kisi), Πάνγκουα (Pangwa) και Μάντα (Manda). Η περιοχή έχει μια φαρδιά όχθη της Λίμνης Νυάσα, με ελκυστικές παραλίες στο Λουπίνγκου (Lupingu), τη Μάντα (Manda) και το στόμιο του Ποταμού Ρουχούχου (Ruhuhu River). Η κύρια ασχολία, είναι η γεωργία επιβίωσης και η κτηνοτροφία. Κατά μήκος των ακτών της Λίμνης Νυάσα (Lake Nyasa), εξασκείται η παραδοσιακή αλιεία. Υπάρχει μια μικρή ποσότητα βιοτεχνικής εξόρυξης χρυσού και ποιοτικών πολυτίμων λίθων – πράσινης τουρμαλίνης. Για τις βουλευτικές εκλογές, η Τανζανία χωρίζεται σε εκλογικές περιφέρειες. Από τις εκλογές του 2010, η Περιοχή Λουντέουα (Ludewa District), είχε μία εκλογική περιφέρεια: Εκλογική Περιφέρεια Λουντέουα (Ludewa Constituency) Η Περιοχή Λουντέουα (Ludewa District), διαιρείται διοικητικά σε Τομείς. Κατά το 2002, η Περιοχή Λουντέουα (Ludewa District) – που διοικητικά υπαγόταν στην Περιφέρεια Ιρίνγκα (Iringa Region), χωριζόταν σε είκοσι δύο Τμήματα: Τμήματα κατά το 2002 Τμήματα κατά το 2012 Μετά την αναδιοργάνωση του 2012, όπου η Περιοχή Λουντέουα (Ludewa District), μεταφέρθηκε στην Περιφέρεια Ντζόμπε (Njombe Region), υπήρχαν είκοσι πέντε Τμήματα: Διοικητικές υποδιαιρέσεις της Τανζανίας Περιφέρεια Ντζόμπε Ντζόμπε Παραπομπές σημειώσεων
Φώτιος Πιτούλης

Ο Φώτιος Θ. Πιτούλης (1911 ή 1913 - 2 Αυγούστου 2002) ήταν Έλληνας πολιτικός. Κατά τη διάρκεια της σταδιοδρομίας του εξελέγη βουλευτής με διάφορα κόμματα και διετέλεσε υφυπουργός Οικονομικών (δις) και Συντονισμού.

 Γεννήθηκε το 1913 στην Ηγουμενίτσα και ήταν γόνος της ισχυρής βλαχόφωνης οικογένειας Πιτούλη. Πήρε μέρος στις εκλογές του 1946 ως υποψήφιος βουλευτής Ιωαννίνων με τον συνδυασμό της Εθνικής Πολιτικής Ενώσεως (Δημοκρατικόν Σοσιαλιστικόν Κόμμα) και έλαβε 1.063 ψήφους. Εξελέγη βουλευτής το 1951 από τη β΄ κατανομή και το 1952 στη Θεσπρωτία με τον Ελληνικό Συναγερμό, το 1956 με την ΕΡΕ, το 1958 και το 1961 με το Κόμμα Φιλελευθέρων και το 1963 με την Ένωση Κέντρου. Στις εκλογές του 1964 επανεξελέγη βουλευτής με την Ένωση Κέντρου. Το 1965 ήταν ανάμεσα στους 48 «αποστάτες» και μάλιστα έλαβε μέρος στην κυβέρνηση Νόβα του 1965 ως υφυπουργός Οικονομικών από τις 16 Ιουλίου ως τις 20 Αυγούστου 1965. Στην κυβέρνηση Στεφανόπουλου ήταν υφυπουργός Συντονισμού από τις 5 Οκτωβρίου 1965 ως τις 10 Νοεμβρίου 1966 και υφυπουργός Οικονομικών στην ίδια κυβέρνηση από τις 10 Νοεμβρίου ως τις 22 Δεκεμβρίου 1966. Στις εκλογές του 1977 εξελέγη βουλευτής με τη Νέα Δημοκρατία, συγκεντρώνοντας 4.562 σταυρούς προτίμησης. Ήταν υποψήφιος βουλευτής με τη ΝΔ και στις εκλογές του 1981, αλλά δεν εξελέγη, καθώς συγκέντρωσε 2.638 σταυρούς. Απεβίωσε τον Αύγουστο του 2002 και κηδεύτηκε στις 3 Αυγούστου από τον ιερό ναό Ευαγγελιστρίας της Ηγουμενίτσας. Κατέλιπε παιδιά και εγγόνια.
Αλ Ντάφρα ΣΚΚ

Η Αλ Ντάφρα ΣΚΚ είναι ποδοσφαιρική ομάδα από τα Ηνωμένα Αραβικά Εμιράτα. Συμμετέχει στην Γιουνάιτεντ Άραμπ Έμιρεϊτς Αράβιαν Γκελφ Λιγκ. Ιδρύθηκε το 2000. Έδρα της ομάδας είναι το Al Dhafra Stadium, χωρητικότητας 12000 θεατών.

 Piet Hamberg (1 Ιουλίου 2003–30 Ιουνίου 2004) Laurent Banide (29 Ιουλίου 2009–24 Φεβρουαρίου 2010) Jamal Haji (1 Ιουλίου 2012–6 Δεκεμβρίου 2012) Laurent Banide (7 Δεκεμβρίου 2012–28 Μαΐου 2013) Abdullah Mesafer (28 Μαΐου 2013–) (Αραβικά) Official site
3-υδραζεπίνη

Η 3-υδραζεπίνη (αγγλικά 3H-azepine) είναι ακόρεστη ετεροκυκλική οργανική ένωση, που περιέχει άνθρακα, υδρογόνο και άζωτο, με μοριακό τύπο C6H7N, η οποία δομικά αποτελείται από έναν επταμελή δακτύλιο, που περιέχει ένα άτομο αζώτου, έξι (6) άτομα άνθρακα και τρεις (3) διπλούς δεσμούς, εναλλάξ στις θέσεις #1, #5 και #7. Ακριβέστερα, πρόκειται για ετεροκυκλική ιμίνη. Ο όρος «αζεπίνη» επεκτείνεται και σε δύο (2) άλλες «μητρικές» ισομερείς αζεπίνες, αλλά και σε διάφορες «θυγατρικές» ενώσεις που περιέχουν έναν τουλάχιστο αζεπινικό δακτύλιο.

 Η 3-υδραζεπίνη συνθέτεται ως 1-υδραζεπίνη: Η σύνθεση της 1-υδραζεπίνης μπορεί να επιτευχθεί με αποσύνθεση του 1-αζεπινοκαρβοξυλικού οξέος Αυτό το τελευταίο (το 1-αζεπινοκαρβοξυλικό οξύ) μπορεί να παραχθεί, με τη σειρά του, από την αντίδραση Μπούχνερ (Buchner reaction) μεταξύ βενζολίου (PhH) και ενός αζιδομεθανικού εστέρα (N3CO2R), που οδηγεί σε ενδιάμεση επέκταση του εξαμελούς βενζολικού δακτυλίου στον επταμελή αζεπινικό: Στη συνέχεια, επειδή η 1-υδραζεπίνη είναι ασταθής σε θερμοκρασία δωματίου, δηλαδή σε θερμοκρασία 20°C και υπό πίεση 1 atm, ισομερειώνεται με μετάθεση στη σταθερότερη ταυτομερή της 3-υδραζεπίνη: Το σημείο της ταυτομερούς ισορροπίας μπορεί να μεταβληθεί, ανάλογα με τις οξεοβασικές συνθήκες. Σημειώνεται, ότι το κατιόν της 1-υδραζεπίνης είναι αρωματικό χημικό είδος, γιατί είναι ένα επίπεδο συζυγιακό κυκλικό σύστημα με 6π ηλεκτρόνια: Επομένως, όταν το ταυτομερές μείγμα βρεθεί σε αρκετά αλκαλικές συνθήκες ώστε να αποσπαστεί υδρογονοκατιόν (H+), σχηματίζεται το κατιόν της 1-υδραζεπίνης, γιατί ως αρωματικό είναι πολύ σταθερότερο. 1-υδραζεπίνη 2-υδραζεπίνη Αζεπάνιο Βενζαζεπίνη Διαζεπίνη Οξεπίνιο Βορεπίνιο
Μαξιμιλιανός του Μπάντεν (1867-1929)

Ο Μαξιμιλιανός (γερμ. Maximilian, 10 Ιουλίου 1867 - 6 Νοεμβρίου 1929) από τον Οίκο του Τσέρινγκεν ήταν πρίγκιπας, μετά τιτουλάριος μέγας δούκας («μαργράβος») του Μπάντεν (1928-1929). Έγινε καγκελάριος και πρωθυπουργός της Πρωσίας (1918).

 Ο Μαξιμιλιανός Αλέξανδρος Φρειδερίκος Γουλιέλμος ήταν ο μόνος γιος του Γουλιέλμου της Βάδης και της Μαρίας Μαξιμιλιάνοβνας των Μπωαρναί, κόρης του Μαξιμιλιανού του Λόιχτενμπεργκ. Το 1900 νυμφεύτηκε την Μαρία Λουίζα των Γουέλφων-Αννοβέρου, κόρη του Ερνέστου Αυγούστου Β΄ του Αννοβέρου, και είχε τέκνα: Μαρία Αλεξάνδρα (1902 - 1944), παντρεύτηκε τον Βόλφγκανκ πρίγκιπα της Έσσης. Βερθόλδος (1906 - 1963), τιτουλάριος μέγας δούκας («μάργραβος») του Μπάντεν. Νυμφεύτηκε τη Θεοδώρα, κόρη του Ανδρέα της Ελλάδας. "Biografie Prinz Max von Baden (German)". Deutsches Historisches Museum. Archived from the original on 2 July 2014. Retrieved 22 July 2013.
Πανελλήνιο πρωτάθλημα στίβου ανδρών 2007

Το 93ο Πανελλήνιο πρωτάθλημα στίβου ανδρών 2007 διεξήχθη στις 15–17 Ιουνίου 2007 στο Ολυμπιακό Στάδιο, στην Αθήνα, μαζί με το αντίστοιχο πανελλήνιο πρωτάθλημα στίβου γυναικών 2007. Πρωταθλητής σύλλογος αναδείχθηκε ο Ολυμπιακός Σ.Φ.Π. για δεύτερη φορά στην ιστορία του.

 Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50χλμ βάδην και του δεκάθλου, ενώ τα 20χλμ βάδην έγιναν τις ημέρες των αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 4 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.853 Έλληνες και ξένοι δρομείς. Ο πανελληνιονίκης Γιώργος Καραβίδας ήταν δέκατος στη γενική κατάταξη και πρώτος Ευρωπαίος, αφού οι εννέα πρώτοι ήταν οκτώ Κενυάτες και ένας Ιάπωνας. Η διοργάνωση στιγματίστηκε από ένα δραματικό επεισόδιο με αίσια, ευτυχώς, κατάληξη. Ο Κενυάτης δρομέας Κιπκουρούι στο τελευταίο χιλιόμετρο του αγώνα έπεσε στο έδαφος από εξάντληση αλλά σηκώθηκε με σκοπό να τερματίσει. Φτάνοντας κοντά στο Στάδιο έχασε τον προσανατολισμό του και συνέχισε προς τις γραμμές του τραμ, όπου έπεσε πάνω σε διερχόμενο συρμό. Ευτυχώς, ο τραυματισμός του ήταν ελαφρύς και ανάρρωσε μετά από τριήμερη νοσηλεία. Με αφορμή το επεισόδιο αυτό ο ΣΕΓΑΣ τροποποίησε το τελευταίο κομμάτι της διαδρομής, το οποίο διέρχεται πλέον από την οδό Ηρώδου Αττικού αντί της Βασ. Όλγας/Αρδηττού. Στη μάχη της βαθμολογίας επικράτησε ο Ολυμπιακός Σ.Φ.Π. για δεύτερη συνεχόμενη χρονιά με διαφορά 36,5 βαθμών από τον πολυνίκη των περασμένων ετών Πανελλήνιο Γ.Σ. «stivoz.gr: Αποτελέσματα Πανελλήνιου Πρωταθλήματος Στίβου 2007». Αρχειοθετήθηκε από το πρωτότυπο στις 2 Νοεμβρίου 2022. Ανακτήθηκε στις 2 Νοεμβρίου 2022. «Αποτελέσματα Πανελλήνιου Πρωταθλήματος 20 χλμ βάδην». Αρχειοθετήθηκε από το πρωτότυπο στις 3 Νοεμβρίου 2022. «Αποτελέσματα Πανελλήνιου Πρωταθλήματος 50 χλμ βάδην». Αρχειοθετήθηκε από το πρωτότυπο στις 3 Νοεμβρίου 2022. Ανακτήθηκε στις 3 Νοεμβρίου 2022. «Αποτελέσματα Πανελλήνιου Πρωταθλήματος 10.000μ». Αρχειοθετήθηκε από το πρωτότυπο στις 3 Νοεμβρίου 2022. «Αποτελέσματα Πανελλήνιου Πρωταθλήματος Σύνθετων αγωνισμάτων». Αρχειοθετήθηκε από το πρωτότυπο στις 3 Νοεμβρίου 2022. Αποτελέσματα Πανελλήνιου Πρωταθλήματος Μαραθώνιου 2006 Αρχείο ΣΕΓΑΣ. Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 236-239 και 297-299.
Κρισιούμα Εσπόρτε Κλούμπε

Η Κρισιούμα Εσπόρτε Κλούμπε (πορτογαλικά: Criciúma Esporte Clube) είναι βραζιλιάνικη ποδοσφαιρική ομάδα από την Κρικιούμα της πολιτείας Σάντα Καταρίνα. Η ομάδα έχει κερδίσει ένα Κύπελλο Βραζιλίας το 1991, 1 πρωτάθλημα Σέριε Β το 2002 και 1 πρωτάθλημα Σέριε Γ το 2006.

 Η Κρικιούμα ιδρύθηκε στις 13 Μαΐου 1947 σαν Κομερσιάριο Εσπόρτ Κλουμπί. Η ομάδα όμως ανέστειλε τη λειτουργία της λόγω οικονομικής κρίσης τη δεκαετία του 1960. Η όμαδα επανιδρύθηκε το 1976 από μερικά από τα προηγούμενα μέλη της. Το 1978 η ομάδα μετονομάστηκε σε Κρικιούμα Εσπόρτ Κλούμπι. Το μαύρο και το κίτρινο χρώμα υιοθετήθηκαν το 1984. Η μεγαλύτερη επιτυχία της ομάδας είναι η κατάκτηση του Κυπέλλου Βραζιλίας το 1991, εξασφαλίζοντας τη συμμετοχή της στο Κόπα Λιμπερταδόρες της επόμενης περιόδου. Κύπελλο Βραζιλίας: 11991Σέριε Β: 12002Σέριε Γ: 12006Καμπεονάτο Καταρινέζε: 91968 (1), 1986, 1989, 1990, 1991, 1993, 1995, 1998, 2005 Φιναλίστ (7): 1982, 1987, 1994, 2001, 2002, 2007, 2008Κόπα Σάντα Καταρίνα: 11993
Πάβεου Φάιντεκ

Ο Πάβεου Φάιντεκ (πολωνικά: Paweł Fajdek) (γενν. 4 Ιουνίου 1989) είναι Πολωνός αθλητής της σφυροβολίας, πεντάκις Παγκόσμιος Πρωταθλητής, Πρωταθλητής Ευρώπης, χάλκινος Ολυμπιονίκης, πολλάκις Πολωνός πρωταθλητής και κάτοχος του πολωνικού ρεκόρ σφυροβολίας ανδρών. Το 2013 έγινε ο νεότερος παγκόσμιος πρωταθλητής στο αγώνισμα. Η προσωπική του καλύτερη ρίψη με 83,93 μέτρα επιτεύχθηκε στις 9 Αυγούστου 2015 στους Αγώνες Μνήμης Γιάνους Κουσοτσίνσκι στο Στσέτσιν.

 Ο Φάιντεκ εκπροσώπησε την Πολωνία στο Παγκόσμιο Πρωτάθλημα Νέων του 2008 στο Μπίντγκοστς, τερματίζοντας στην 4η θέση, παρά το γεγονός ότι σημείωσε νέο πολωνικό ρεκόρ νέων με 75,31 μέτρα. Το 2009, κατέλαβε την 8η θέση στο Ευρωπαϊκό Πρωτάθλημα Κ23 στο Κάουνας της Λιθουανίας με ρίψη στα 68,70 μέτρα. Ο Φάιντεκ κατέλαβε την 3η θέση στο Πολωνικό Πρωτάθλημα εκείνης της χρονιάς με ρίψη στα 70,86 μέτρα, πίσω από τον πρώην Ολυμπιονίκη και Παγκόσμιο Πρωταθλητή Σίμον Ζιουουκόφσκι και τον Βόιτσεχ Κοντρατόβιτς. Το 2010, κατέκτησε άλλο ένα χάλκινο μετάλλιο στο εθνικό πρωτάθλημα, αυτή τη φορά με ρίψη στα 73,85 μέτρα. Αργότερα την ίδια χρονιά, βελτίωσε το προσωπικό του ρεκόρ με 76,07, αρκετά καλό για την 35η θέση στον κόσμο.Ο Φάιντεκ συνέχισε να βελτιώνεται το 2011, τερματίζοντας δεύτερος στο Ευρωπαϊκό Ομαδικό Πρωτάθλημα στη Στοκχόλμη με νέο προσωπικό ρεκόρ με 76,98 μέτρα. Βελτιώθηκε περαιτέρω στο 78,13 στη Μαδρίτη, κερδίζοντας μεταξύ άλλων τον κυρίαρχο Ολυμπιονίκη, Πρίμοζ Κόζμους από τη Σλοβενία. Ήταν νικητής στο Ευρωπαϊκό Πρωτάθλημα Κ23 στην Οστράβα της Τσεχίας, νικώντας τον δεύτερο Χαβιέρ Θιενφουέγκος με διαφορά 5,5 μέτρων, για να καταγράψει ακόμη ένα προσωπικό ρεκόρ με 78,54 μέτρα. Κυριάρχησε επίσης στην Πανεπιστημιάδα του 2011 στη Σεντσέν, κερδίζοντας το χρυσό με 78.14 μέτρα, περισσότερα από 4 μέτρα μπροστά από τον δεύτερο, Μαρτσέλ Λομνίτσκι. Μια εβδομάδα αργότερα, στο Παγκόσμιο Πρωτάθλημα στη Ντέγκου, ωστόσο, έριξε μόλις 75.20 μέτρα και τερμάτισε ενδέκατος.Ο Φάιντεκ πέρασε για πρώτη φορά τα 80 μέτρα σε συνάντηση στην Οστράβα το Μάιο του 2012, τερματίζοντας δεύτερος πίσω από Ούγγρο Κρίστιαν Παρς. Στον επόμενο αγώνα του στο Μοντρέιγ έσπασε ένα ακόμη ατομικό ρεκόρ με 81,39 μέτρα, αυτή τη φορά κερδίζοντας την Παρς.Στους Θερινούς Ολυμπιακούς Αγώνες του 2020, κέρδισε το πρώτο του ολυμπιακό μετάλλιο (χάλκινο) στη σφυροβολία με ρίψη στα 81,53 μέτρα, τερματίζοντας πίσω από τους Βόιτσεχ Νοβίτσκι και Έιβιντ Χένρικσεν.Το 2022, κερδίζοντας το χρυσό μετάλλιο στο Παγκόσμιο Πρωτάθλημα Στίβου του 2022 με ρίψη στα 81,98 μέτρα, ο Φάιντεκ έγινε μόλις ο δεύτερος αθλητής στην ιστορία που κέρδισε πέντε συνεχόμενα χρυσά μετάλλια στη διοργάνωση, μετά τον αθλητή του άλματος επί κοντώ Σεργκέι Μπούμπκα, ο οποίος τελικά κέρδισε έξι συνεχόμενους τίτλους. Πάβεου Φάιντεκ στην World Athletics (Αγγλικά) Ολυμπιακό προφίλ Πάβεου Φάιντεκ στο sports-reference.com
Κάτω Πεδινά Ιωαννίνων

Τα Κάτω Πεδινά είναι ένα από τα χωριά του Δυτικού Ζαγορίου που βρίσκεται στο νομό Ιωαννίνων στην Ήπειρο. Το χωριό συμπεριλαμβάνεται στα Ζαγοροχώρια και ειδικότερα στο κεντρικό Ζαγόρι

 Τα Κάτω πεδινά είναι χτισμένα αμφιθεατρικά στη δυτική πλευρά οροπεδίου σε υψόμετρο 940 μέτρων από το επίπεδο της θάλασσας, ανάμεσα στα βουνά Μιτσικέλι και Στούρο, στην ανήλια πλαγιά του πρώτου που έχει την ονομασία "Μπαφαράχη" και με θέα την κορυφογραμμή του δευτέρου. Απέχουν 32 χλμ. βορειοδυτικά των Ιωαννίνων και 38 χλμ. νοτιοδυτικά της Κόνιτσας. Στις θέσεις «Γκορτζιά» και «Λακκιά Σπανού» του οροπεδίου, έχουν βρεθεί αρχαίοι τάφοι με κτερίσματα, ορισμένοι από τους οποίους ανάγονται στα τέλη της 2ης χιλιετίας π.Χ. Ευρήματα των ανασκαφών φυλάσσονται στο Αρχαιολογικό Μουσείο Ιωαννίνων. Σαν οικισμός τα Κάτω Πεδινά είναι γνωστά από τη Βυζαντινή Εποχή (η παλαιότερη γραπτή αναφορά του ονόματος βρίσκεται στο χρυσόβουλο του Ανδρονίκου Β' Παλαιολόγου, του 1321 μαζί με τα χωριά Πάπιγκο, Ελαφότοπο και Άνω Πεδινά) αποτελώντας ένα από τα παλαιότερα χωριά του Ζαγορίου. Ο οικισμός γνώρισε μεγάλη ανάπτυξη μετά τον 16ο αιώνα μετά τη συνοίκηση σε αυτόν κατοίκων γειτονικών χωριών, τα οποία εγκαταλείφθηκαν για διάφορους λόγους από τους κατοίκους τους. Η ανάπτυξη αυτή καθίσταται εμφανής με την ανέγερση σημαντικών ναών μέσα και κοντά στο χωριό με σπουδαιότερους, το ναό των Ταξιαρχών, ο οποίος ανεγέρθηκε στα 1611/12 ή 1612/13 και φέρει τοιχογραφίες του 1749, φιλοτεχνημένες από τον Αναστάσιο τον Καπεσοβίτη και από το 1972 έχει κηρυχθεί ιστορικό διατηρητέο μνημείο. Σημαντικός είναι και ο ναός του Αγίου Αθανασίου, ο οποίος είναι τρίκλιτη βασιλική με τρούλο, αποτελεί τον ενοριακό ναό του οικισμού και κτίσθηκε στα 1702 και το ναό του Αγίου Νικολάου στην είσοδο του χωριού με τοιχογραφίες των μέσων του 18ου αιώνα. Ιδιαίτερη είναι η αρχιτεκτονική φυσιογνωμία του χωριού, καθώς σώζονται αρκετά πετρόκτιστα αρχοντικά από το 18ο αιώνα, επίσης κτίσματα κατασκευασμένα με την τεχνική της ξερολιθιάς και χώροι παραδοσιακής αγροτικής παραγωγής, όπως καλύβες και αλώνια, ενώ στον κάμπο που εκτείνεται μπροστά από το χωριό βρίσκονται έξι πέτρινα πηγάδια. Η παλαιότερη ονομασία των Κάτω Πεδινών ήταν Κάτω Σουδενά, όνομα το οποίο προέρχεται από σλαβική ρίζα που πιθανώς σημαίνει "κρύος τόπος" και αναφέρεται ακόμα από τους ζαγορίσιους. Το 1928 μετονομάστηκε σε Κάτω Κάμπος και το 1929 σε Κάτω Πεδινά. Σύμφωνα με το πρόγραμμα Καλλικράτης αποτελεί την τοπική κοινότητα Κάτω Πεδινών που ανήκει στη δημοτική ενότητα Κεντρικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 41 κατοίκους. Παλαιότερα αποτελούσε Δημοτικό Διαμέρισμα του Δήμου Κεντρικού Ζαγορίου και στην απογραφή του 2001 είχε 87 κατοίκους. Κώστας Παπαγιαννόπουλος-Ελένη Σιμώνη (επιμέλεια), Οι ρίζες των Σουδενιωτών. Τοπική Ιστορία και Αρχαιολογία των μετακινήσεων, έκδοση: Σύλλογος Σουδενιωτών Πατρών και Περιχώρων, Λουσικά Αχαΐας 2017. ISBN 978-618-83349-0-8.
Βραβείο Ιερουσαλήμ

Το Βραβείο Ιερουσαλήμ για την ελευθερία του ατόμου στην κοινωνία είναι ένα διετήσιο λογοτεχνικό βραβείο που απονέμεται από την Διεθνή Έκθεση Βιβλίου της Ιερουαλήμ σε συγγραφείς οι οποίοι στο έργο τους ασχολούνται με θέματα όπως η ανθρώπινη ελευθερία, η κοινωνία, η πολιτική και η διακυβέρνηση. Απονέμεται συνήθως από τον δήμαρχο της Ιερουσαλήμ κατά τη διάρκεια της «Διεθνούς Έκθεσης Βιβλίου» της πόλης, και συνοδεύεται από χρηματικό έπαθλο 10.000 δολλαρίων. Ο αποδέκτης συνήθως δίνει ομιλία κατά την παραλαβή του βραβείου.

 1963: Μπέρτραντ Ράσελ, Ηνωμένο Βασίλειο 1965: Μαξ Φρις, Ελβετία 1967: Αντρέ Σβαρτς-Μπαρτ, Γαλλία 1969: Ινιάτσιο Σιλόνε, Ιταλία 1971: Χόρχε Λουίς Μπόρχες, Αργεντινή 1973: Ευγένιος Ιονέσκο,Ρουμανία / Γαλλία 1975: Σιμόν ντε Μποβουάρ, Γαλλία 1977: Οκτάβιο Πας,Μεξικό 1979: Αϊζάια Μπερλίν, Σοβιετική Ένωση / Ηνωμένο Βασίλειο 1981: Γκράχαμ Γκρην,Ηνωμένο Βασίλειο 1983: Β. Σ. Νάιπουλ, Τρινιδάδ και Τομπάγκο / Ηνωμένο Βασίλειο 1985: Μίλαν Κούντερα, Τσεχοσλοβακία / Γαλλία 1987: Τζ. Μ. Κούτσι, Νότια Αφρική 1989: Ερνέστο Σάμπατο, Αργεντινή 1991: Ζμπίγκνιεβ Χέρμπερτ, Πολωνία 1993: Στέφαν Χάιμ, Γερμανία 1995: Μάριο Βάργκας Γιόσα,Περού 1997: Χόρχε Σεμπρούν, Ισπανία 1999: Ντον Ντελίλο, ΗΠΑ 2001: Σούζαν Σόνταγκ, ΗΠΑ 2003: Άρθουρ Μίλλερ, ΗΠΑ 2005: Αντόνιο Λόμπο Αντούνες, Πορτογαλία 2007: Λέζεκ Κολακόφσκι, Πολωνία 2009: Χαρούκι Μουρακάμι, Ιαπωνία 2011: Ίαν ΜακΓιούαν, Ηνωμένο Βασίλειο, το σκεπτικό της βράβευσής του [1] 2013: Αντόνιο Μουνιόθ Μολίνα, Ισπανία, το σκεπτικό της βράβευσής του [2] 2015: Ισμαήλ Κανταρέ, Αλβανία 2017: Καρλ Όυβε Κνάουσγκορντ, Νορβηγία, το σκεπτικό της βράβευσής του [3] 2019: Τζόις Κάρολ Όουτς, ΗΠΑ 2021: Τζούλιαν Μπαρνς, Ηνωμένο Βασίλειο https://web.archive.org/web/20170703160747/http://www.jbookfair.com/en/346-2/ η ιστοσελίδα της «Διεθνούς Έκθεσης Βιβλίου» της Ιερουσαλήμ
Το τραγούδι του χωρισμού

To τραγούδι του χωρισμού είναι μια ασπρόμαυρη δραματική κινηματογραφική ταινία του ελληνικού κινηματογράφου, του 1940 και αποτελεί την πρώτη ομιλούσα ελληνική παραγωγή που πραγματοποιήθηκε στην Ελλάδα. Τη σκηνοθεσία την υπογράφει ο Φιλοποίμην Φίνος, στην πρώτη του και τελευταία σκηνοθετική απόπειρα. Το σενάριο γράφτηκε από τον Δημήτρη Μπόγρη. Η παραγωγή έγινε από τη Σκούρας Φιλμ. Πρωταγωνιστούν οι Λάμπρος Κωνσταντάρας και Λήδα Μιράντα.

 Ένας νησιώτης ψαράς συνδέεται συναισθηματικά με μια νεαρή ντόπια. Όταν θα φτάσει στο νησί μια πλούσια γυναίκα, αυτός θα την ερωτευτεί και θα την ακολουθήσει στην Αθήνα. Αυτή θα προσπαθήσει να τον αναδείξει ως τραγουδιστή, αλλά εκείνος στο τέλος επιστρέφει στο νησί του και στην παλιά του αγαπημένη. Λάμπρος Κωνσταντάρας ως Κωνσταντής Λήδα Μιράντα ως Μιράντα Αλέκος Λειβαδίτης ως Ζαργάνας Ευγενία Δανίκα ως Ζωίτσα Κώστας Παπαγεωργίου Νανά Παπαδοπούλου Γιώργος Ανακτορίδης Μαρία Μπενηψάλτη Μίμης Μοσχούτης Το τραγούδι του χωρισμού αποτελεί τη μοναδική ταινία που σκηνοθέτησε ο Φιλοποίμην Φίνος και την πρώτη ομιλούσα ελληνική παραγωγή που πραγματοποιήθηκε στην Ελλάδα. Δεν είναι, όμως, παραγωγής Φίνος Φιλμ και ο Φίνος ήταν συμπαραγωγός με τον Σκούρα και τους Δριμαρόπουλους για τη δημιουργία της. Η γνωστή εταιρία δημιουργήθηκε τρία χρόνια αργότερα.Τον Λάμπρο Κωνσταντάρα ντούμπλαρε ο Πέτρος Επιτροπάκης.Το φιλμ γυρίστηκε στα πρώτα στούντιο στο Καλαμάκι, τα οποία καταστράφηκαν λίγο μετά από τους Γερμανούς κατά την διάρκεια της Κατοχής. Τα εξωτερικά γυρίσματα έγιναν στην Ύδρα, στις Σπέτσες και στο κέντρο της Αθήνας. Η ταινία ήταν μια μεγάλη αποτυχία και ο Φίνος είπε αργότερα χαρακτηριστικά ότι «Ο Μπόγρης μας έδωσε ένα ωραίο σενάριο και εμείς φτιάξαμε ένα πιλάφι».Η ταινία ήταν χαμένη μέχρι το 1994, αφού μόλις είχαν ολοκληρωθεί τα γυρίσματα της ταινίας, η Ελλάδα μπήκε στον δεύτερο παγκόσμιο πόλεμο, ο Φίνος συνελήφθη από τους Γερμανούς και το στούντιό του, επιταγμένο από τις δυνάμεις κατοχής, καταστράφηκε, με συνέπεια να χαθεί το αρνητικό της ταινίας. Την αποκατάστασή της ολοκλήρωσε η Ταινιοθήκη της Ελλάδας το 1994 από μια φθαρμένη κόπια που βρέθηκε στην Αίγυπτο.Το τραγούδι του χωρισμού δεν έχει κυκλοφορήσει σε DVD. Σύμφωνα με τον Ιάσονα Τριανταφυλλίδη η ταινία έχει μήκος 68 λεπτά. Από τη άλλη πλευρά, η IMDb και η επίσημη ιστοσελίδα της Φίνος Φιλμ αναφέρονται σε ένα μήκος 75 λεπτών. Στην τηλεοπτική της προβολή (στο ΟΤΕ-Cinema 3) η αποκαταστημένη κόπια έχει, όντως, διάρκεια 75 λεπτών. Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα 2000, σελ.48-49. Γιάννης Σολδάτος, Ιστορία του ελληνικού κινηματογράφου: 1ος τόμος 1900-1967, εκδ. Αιγόκερως, 12η έκδοση βελτιωμένη, Αθήνα 2010, σελ. 48-49. Η ταινία στο IMDb Η ταινία στο Cine.gr Η ταινία στο FinosFilm.com Η ταινία στην Ταινιοθήκη της Ελλάδος
BBC Βορειοδυτικά

Το BBC Βορειοδυτικά (αγγ. BBC North West) είναι τοπικός δημόσιος ραδιοτηλεοπτικός φορέας του BBC στη Βόρεια Αγγλία και εκπέμπει στις περιοχές Τσισάιρ, Γκρέιτερ Μάντσεστερ, Λανκασάιρ, Μέρσεϋσάιντ, Βόρειο Γιόρκσαϊρ, Δυτικό Γιόρκσαϊρ, Ντέρμπισαϊρ, Κάμπρια και Νήσος του Μαν Ο φορέας ξεκίνησε να εκπέμπει το 1922 και εδρεύει στην πόλη του Σάλφορντ.

 BBC Βορειοδυτικά : Το BBC North West παράγει περιφερειακές τηλεοπτικές ειδήσεις, συμπεριλαμβανομένης της ναυαρχίδας της νυχτερινής ειδησεογραφικής εκπομπής North West Tonight, παράλληλα με τα ημερήσια δελτία North West Today και τις ενημερώσεις κατά τη διάρκεια του BBC Breakfast. BBC Radio Lancashire : εξυπηρετεί την κομητεία Λανκασάιρ. Ξεκίνησε ως BBC Radio Blackburn στις 26 Ιανουαρίου του 1971 ενώ στις 4 Ιουλίου του 1982 άλλαξε στο σημερινό του όνομα. Ο σταθμός εκπέμπει από τα στούντιό του στο Μπλάκμπερν στους 95.5, 103.9 και 104.5 στα FM και στους 855 και 1557 στα AM. Επίσης, ο σταθμός εκπέμπει μέσω διαδικτύου από την υπηρεσία RealPlayer και από τον Απρίλιο του 2004 μέσω ψηφιακού ραδιοφώνου.BBC Radio Manchester : εξυπηρετεί τις κομητείες Γκρέιτερ Μάντσεστερ και το βορειοανατολικό Τσισάιρ. Ο σταθμός εκπέμπει 24 ώρες το 24ωρο από τα στούντιό του, τα οποία βρίσκονται στο Μάντσεστερ στις συχνότητες 95.1 και 104.6 στα FM. Ξεκίνησε να λειτουργεί στις 10 Σεπτεμβρίου του 1970 και ήταν ο πρώτο ραδιοφωνικός σταθμός του BBC Local Radio στο Μάντσεστερ. Τα στούντιο του σταθμού ήταν στο κέντρο της πόλης στο Νέο Ραδιομέγαρο. Στα μέσα της δεκαετίας του 1970, ο σταθμός ήταν γνωστός για την εκπομπή "Midway through the Day", η οποία εξέπεμπε από το μέσημερι μέχρι τις 19:00. Από τον Οκτώβριο του 1988 μέχρι τις 3 Απριλίου του 2006, ο σταθμός ονομαζόταν BBC GMR (Greater Manchester) και, για μικρό χρονικό διάστημο το 1997, GMR Talk. Το πρόγραμμα του σταθμού περιελάμβανε μουσικές και κωμικές εκπομπές. Εκείνη την περίοδο ο σταθμός ήταν μέρος του δικτύου BBC Night. Μετά από 18 χρόνια, το 2006- ο σταθμός μετανομάστηκε ξανά σε Radio Manchester. Το πρώτο τραγούδι που έπαιξε από τον σταθμό ήταν το Manchester των The Beautiful South.BBC Radio Merseyside : εξυπηρετεί τις κομητείες Μέρσεϋσάιντ και το βόρειο Τσισάιρ. Ο σταθμός εκπέμπει από τα στούντιό του, τα οποία βρίσκονται στο Λίβερπουλ στις συχνότητες 95.8 στα FM και 1485 στα AM. Επίσης, ο σταθμός εκπέμπει και μέσω ψηφιακού ραδιοφώνου. Από το 1929 μέχρι το 1957, ο φορέας στεγάζονταν σε μια πρώην εκκλησία στην οδό Dickenson Road στη περιοχή Ράσολμ του Μάντσεστερ. Από το 1957 μέχρι το 1975, ο φορέας στεγάζονταν στο Ραδιομέγαρο στους Κήπους του Πικαντίλι στην πόλη Μάντσεστερ. Από το 1975, όπου ολοκληρώθηκε η κατασκευή του Νέου Ραδιομεγάρου, ξεκίνησε σταδιακά την μετακίνησή του εκεί. Τον Μάιο του 1981, ολοκληρώθηκε το δεύτερο τηλεοπτικό στούντιο στο Νέο Ραδιομέγαρο και έτσι πλέον μπορούσε να εκκενώσει εντελώς τα στούντιό του στο Πικαντίλι ύστερα από 52 χρόνια. Από το Φθινόπωρο του 2011, τα στούντιο βρίσκονται στην περιοχή MediaCityUK στο Σάλφορντ, όπου παραμένει μέχρι και σήμερα. Πολυμέσα σχετικά με το θέμα στο Wikimedia Commons Επίσημη Ιστοσελίδα
Αλεξάνδρα του Λουξεμβούργου

Η Πριγκίπισσα Αλεξάνδρα του Λουξεμβούργου (Λουξεμβουργιανά: Alexandra vu Lëtzebuerg, 16 Φεβρουαρίου 1991 -) είναι το τέταρτο παιδί και η μοναδική κόρη του Μέγα Δούκα Ερρίκου του Λουξεμβούργου.

 Γεννήθηκε στις 16 Φεβρουαρίου 1991 στο Μαιευτήριο Μεγάλη Δούκισσα Καρλότα του Λουξεμβούργου. Είναι η μοναδική κόρη του Ερρίκου Μεγάλου Δούκα του Λουξεμβούργου και της Μαρίας Τερέζας Μέστρε ι Μπατίστα. Έχει τρία μεγαλύτερα αδέλφια, τον Γουλιέλμο Διάδοχο Πρίγκιπα του Λουξεμβούργου, τον Πρίγκιπα Φήλικα και τον Πρίγκιπα Λουδοβίκο, και ένα μικρότερο αδελφό, τον Πρίγκιπα Σεβαστιανό. Στις 23 Μαρτίου 1991 έγινε η βάπτισή της, στο παρεκκλήσιο του ανακτόρου στο Φίσχμπαχ. Ονομάστηκε Αλεξάνδρα διότι αυτό άρεσε στους γονείς της, Ιωσηφίνα από την γιαγιά της, Πριγκίπισσα Ιωσηφίνα-Καρλότα του Βελγίου (η μητέρα του πατέρα της), Τερέζα από την γιαγιά της, Μαρία Τερέζα Μπατίστα ι Φαγιά (η μητέρα της μητέρα της), Καρλότα από την προγιαγιά της Καρλότα του Λουξεμβούργου, Μαρία από την Παρθένο Μαρία και Βιλελμίνη, καθώς είναι παράδοση μεταξύ των μελών της οικογένειας του Μεγάλου Δουκάτου του Λουξεμβούργου. Ανάδοχοί της ήταν ο Μισέλ, 14ος Πρίγκιπας του Λίγνε και η Αρχιδούκισσα Μαρία-Άννα της Αυστρίας. Η Πριγκίπισσα Αλεξάνδρα μιλάει Λουξεμβουργιανά, Γερμανικά, Γαλλικά, Αγγλικά, Ισπανικά και Ιταλικά, έχει επίσης ως χόμπι την ρυθμική γυμναστική, το χορό, το τένις, το σκι, το θαλάσσιο σκι και τον αθλητισμό.Έχει συμμετέχει σε πολλές εκδηλώσεις που αφορούν την οικογένειά της, ενώ το 2013 ήταν παράνυμφος στο γάμο του αδελφού της, Πρίγκιπα Φήλιξ με την Κλαίρη Λαντεμάχερ. Η Πριγκίπισσα Αλεξάνδρα είναι ανάδοχος (νονά) των ανιψιών της, του Πρίγκιπα Γαβριήλ και της Πριγκίπισσας Αμαλίας του Νάσσαου. Στις 7 Νοεμβρίου 2022 η Αυλή του Μεγάλου Δουκάτου του Λουξεμβούργου ανακοίνωσε τον αρραβώνα της πριγκίπισσας Αλεξάνδρας με τον Nicolas Bagory.[8] Έγινε ένας πολιτικός γάμος στην πόλη του Λουξεμβούργου στις 22 Απριλίου.[9] Ακολούθησε θρησκευτική τελετή στην εκκλησία Saint Trophyme στο Bormes-les-Mimosas, Var, Γαλλία, στις 29 Απριλίου. 16 Φεβρουαρίου 1991 - έως σήμερα: Η Βασιλική Υψηλότητα Πριγκίπισσα Αλεξάνδρα του Λουξεμβούργου, Πριγκίπισσα του Νασσάου, Πριγκίπισσα των Βουρβόνων-Πάρμας Λουξεμβουργιανές Λουξεμβούργο: Ιππότης Μεγαλόσταυρου του Τάγματος του Χρυσού Λιονταριού του Οίκου του Νασσάου Λουξεμβούργο: Ιππότης Μεγαλόσταυρου του Τάγματος του Αδόλφου του Νασσάου Official website at Grand-Ducal House of Luxembourg Luxembourg Royalty Family Tree
Ματ Μόργκαν

Ο Ματ Μόργκαν (Matthew "Matt" Morgan, 10 Σεπτεμβρίου 1976) είναι Αμερικανός παλαιστής και ηθοποιός. Είναι γνωστός για την πορεία του στην εταιρεία πάλης TNA Wrestling, ενώ πέρασε και απο το WWE.

 Το 2002, ο Ματ Μόργκαν συμμετείχε στο Tough Enough II, ένα σόου για ανερχόμενους παλαιστές της World Wrestling Federation. Λόγω τραυματισμού αποχώρησε νωρίς απο το σόου, όμως του προσέφερε συμβόλαιο. Ο Μόργκαν στάλθηκε στο εκπαιδευτήριο της εταιρείας, το Ohio Valley Wrestling. Η πρώτη του εμφάνιση, έγινε τον Οκτώβριο του 2003 στο WWE SmackDown, ως μέλος της ομάδας του Μπροκ Λέσναρ. Μέσα στο 2003 έκανε ορισμένες εμφανίσεις στο SmackDown και σε pay-per-view. Την επόμενη χρονιά, στάλθηκε πάλι στο εκπαιδευτήριο Ohio Valley Wrestling. Το 2005 επέστρεψε στο SmackDown, ως σωματοφύλακας του Καρλίτο. Ο Μόργκαν βοήθησε τον Καρλίτο να πάρει μια σημαντική νίκησε κόντρα στον μεγαλόσωμο Μπιγκ Σόου. Η συνεργασία τους διακόπηκε λόγω της μεταγραφής του Καρλίτο στο WWE Raw. Τον Ιούλιο του 2005, η πορεία του Μόργκαν στο WWE έφθασε στο τέλος της. Τον Αύγουστο του 2007, έκανε το ντεμπούτο του στο TNA Wrestling. Ο Μόργκαν έγινε ο σωματοφύλακας του Τζιμ Κορνέτ και περιορίστηκε σε αυτό το ρόλο για όλη την χρονιά. Το 2008 άρχισε να συμμετέχει σε αγώνες και συμμάχησε με τον Αμπύς. Οι δυο τους διεκδίκησαν το Ομαδικό Πρωτάθλημα TNA σε ορισμένες περιπτώσεις, όμως δεν το κατέκτησαν. Ο επόμενος σύμμαχος του ήταν ο Χερνάντεζ, με τον κατέκτησε το Ομαδικό Πρωτάθλημα το 2010. Μετά απο την απώλεια του πρωταθλήματος, οι δυο τους ήρθαν σε κόντρα. Τον Νοέμβριο του 2011, ο Μόργκαν μαζί με τον Κρίμσον, έγιναν οι Ομαδικοί Πρωταθλητές. Η ομάδα κράτησε το πρωτάθλημα για ενενήντα μέρες. Στη συνέχεια, ο Κρίμσον τον πρόδωσε και οι δυο τους πάλεψαν με νικητή τον Κρίμσον. Το καλοκαίρι του 2012 ο Μόργκαν σταμάτησε να εμφανίζεται στη τηλεόραση του TNA. Απο τον Οκτώβριο επέστρεψε, υποδυόμενος τον κακό και συμμάχησε με τον επίσης δυσάρεστο παλαιστή για το κοινό, τον Τζόι Ράιαν. Οι δυο τους διεκδίκησαν το Ομαδικό Πρωτάθλημα χωρίς επιτυχία. Ο Μόργκαν προσπάθησε να γίνει ο διεκδικητής του Παγκόσμιου Πρωταθλήματος Βαρέων Βαρών, όμως δεν τα κατάφερε. Στις 9 Ιουλίου του 2013, ο Μόργκαν αποδεσμεύτηκε απο το TNA. http://slam.canoe.ca/Slam/Wrestling/Bios/morgan_matt.html